**O‘zbekiton Respublikasi Markaziy bankidan
To‘lov tashkilotlarining faoliyatiga litsenziya olish tartibi**

Litsenziya da’vogari sifatida yuridik shaxslar to‘lov tashkiloti faoliyatini amalga oshirish uchun litsenziya olish maqsadida quyidagi hujjatlarni taqdim etadi:

№ 5780002-shakl bo‘yicha Markaziy bankka litsenziya berish to‘g‘risidagi ariza

to‘lov tashkilotining yaqin ikki kalendar yil uchun biznes-rejasi;

to‘lov tashkilotining arizasini Markaziy bank ko‘rib chiqqanligi uchun yig‘im kiritilganligini tasdiqlovchi hujjat;

oxirgi hisobot sanasiga doir buxgalteriya balansi va moliyaviy natijalar to‘g‘risidagi hisobot;

to‘lov tashkilotining to‘lov tizimi operatori va to‘lov tizimi ishtirokchilari bilan hamkorligi tartibi;

muassislar (ishtirokchilar) haqidagi ma’lumotlar, shu jumladan ularning kapitaldagi ulushi miqdori;

ijro etuvchi organning rahbari va a’zolari to‘g‘risidagi, shu jumladan ularning ma’lumoti, ish joyi va lavozimi haqidagi axborotni o‘z ichiga olgan ma’lumotlar, unga tasdiqlovchi hujjatlarning ko‘chirma nusxalari ilova qilinadi;

tavakkalchiliklarni boshqarish tizimi to‘g‘risidagi, shu jumladan mijozlarning pul mablag‘lari but saqlanishini ta’minlashga doir talablar haqidagi ma’lumotlar;

xavfsizlik tizimlari, nazorat mexanizmlari hamda tizimlari to‘g‘risidagi ma’lumotlar;

xavfsizlik siyosati haqidagi, shu jumladan tavakkalchiliklarni batafsil baholashni o‘z ichiga olgan hujjat, shuningdek axborot xavfsizligi va to‘lov xizmatidan foydalanuvchilarning himoya qilinishini ta’minlash uchun tavakkalchiliklarni, shu jumladan firibgarlik hamda maxfiy va shaxsga doir ma’lumotlardan qonunga zid ravishda foydalanish xavflarini kamaytirish bo‘yicha ko‘riladigan choralarning tavsifi;

jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish to‘g‘risidagi qonun hujjatlari talablari bajarilishini ta’minlash choralarining tavsifi.

To‘lov tashkilotining to‘lov tizimi ishtirokchilari bilan hamkorlik qilish tartibini kelishib olish to‘lov tashkilotining **arizasini va unga ilova qilingan, litsenziyalash uchun zarur bo‘lgan hujjatlarni ko‘rib chiqish bilan bir vaqtda** amalga oshiriladi.

*Markaziy bank litsenziya berish haqida yoki uni berishni rad etish to‘g‘risida to‘lov tashkilotining arizasi barcha zarur hujjatlar bilan birga olingan kundan e’tiboran* ***o‘ttiz kun muddat*** *mobaynida qaror qabul qiladi.*

*Litsenziya berish to‘g‘risidagi yoki litsenziya berishni rad etish to‘g‘risidagi qaror qabul qilinganidan so‘ng Markaziy bank litsenziya da’vogariga* ***uch ish kuni*** *mobaynida qaror qabul qilinganligi haqida xabarnoma yuboradi.*